(Lil ħsibijieti) (Lil ħsibijieti) Kemm nixtieq iħossni ħażin u naqa' għal isfel. Ma rridx naħseb iżjed. Ma rridx... Ġeżebel: Se ddum tiċċassa 'l hemm isfel? Kultant qisek m'intx f'dinja! L-Imżebbel: (Lil ħsibijieti) I am. I am. I exist, I think, therefore I am; I am because I think that I don't want to be, I think that I ... Ġeżebel: Tgħidlix li qed tipprendih issa? (Raġel jintefa' għal isfel bla ma jaħsibha darbtejn) L-Imżebbel: (Ma ngħid xejn) . Ġeżebel: Qomna fis-sitta u nofs ta' fil-għodu biex nilħqu ta' l-ewwel. Ħadna battikata ta' l-ostja biex wasalna hawn. Sirna żibel biex sibna l-post. L-Imżebbel: Minn daqshekk veru. Ġeżebel: U dana kollu għalfejn? L-Imżebbel: (Lil ħsibijieti) I was just thinking ... that here we sit, all of us, eating and drinking to preserve our precious existence and really there is nothing, nothing absolutely no reason for existing. Ġeżebel: Biex niġu nsiru żibel hawn fuq! Lanqas ħaqq din il-battika kollha! L-Imżebbel: Iva żomm kalma! Ġeżebel: U kont ħadtli rasi tgħidli li trid tiġi hawn biex taqbeż! Ilek xhur teqred li trid tagħmilha! L-Imżebbel: Għandek raġun... Jien naħseb hawn xi erbgħin pied qabża hawn. Min jaf x'dehxa! Ili xhur noħlom biha din. Ġeżebel: Aqbeż mela! L-Imżebbel: (Lil ħsibijieti) (Lil ħsibijieti) Existence is what I am afraid of. Ġeżebel: Għidli. (Jerġa' jaqbeż l-istess raġel) Ġeżebel: Imbasta tiftaħar kemm int ala bieb żobbok! L-Imżebbel: Mela xiex! Daż-żgur li jiena ala bieb żobbi! Ġeżebel: Ejja mela! Issa urini kemm veru - ħabbtu m'hemm isfel mela! (tidħak) L-Imżebbel: (Lil ħsibijieti) In your most insignificant actions, there is an enormous amount of heroism. L-Imżebbel: Tridx inħabbtu ma' sormok? Ġeżebel: L-ewwel aqbeż... u mbagħad naraw. (Tidħak) Se ddum taħsibha? L-Imżebbel: Ah, hekk naqra aħjar. (Nidħak ukoll) Ġeżebel: U ejja aqbeż madonna! Qisek għoxxi! Imbasta kollok arja! L-Imżebbel: (Lil ħsibijieti) (Jaqbeż raġel ieħor) L-Imżebbel: Għala ma taqbiżx int ħelwa? Ġeżebel: Int ħlomt biha din. Jien ma ġejtx hawn biex naqbeż. Imma int iva. Int ridt tiġi. L-Imżebbel: (Lil ħsibijieti) They did not want to exist; only they could not help it. L-Imżebbel: Bis-serjetà issa, tgħid fond biżżejjed hemm isfel? Ġeżebel: Ma nafx, imma dawn it-tnejn li qabżu s'issa ma ġralhom xejn. L-Imżebbel: X'għandu x'jaqsam? Ġeżebel: Ejja ħa taqbeż ħi?! Kont naħsbek iżjed stonkuż ta!. L-Imżebbel: Jiena qatt ma naqbeż jekk ma nkunx ċert. Ġeżebel: Mela għalfejn ħafna paroli u ġibtni hawn? L-Imżebbel: (Lil ħsibijieti) (Lil ħsibijietha) Kemm intom redikoli intom il-bnedmin! L-Imżebbel: (Lil ħsibijieti u lil moħħha) Għaliex, intom le? L-Imżebbel: Forsi... kultant aħjar tibqa' tirfes fuq l-art taħraq taħt saqajk milli tagħmel pass fil-vojt. Ġeżebel: Anke jekk tkun ħafi, bħalek? L-Imżebbel: Forsi wkoll. Ma tafx fejn se tispiċċa jew kif se tiġik. Qatt ma tkun taf xejn. Ġeżebel: Sa nofs siegħa ilu kont qed tgħidli li... ma jimportakx x'jiġri, għax hemm isfel se ssib jilqgħuk is-sireni ta' Poseidon, ma tmurx taħbat saqajk ma' xi ġebla fil-qiegħ. Mhux hekk? L-Imżebbel: (Lil moħħha) La ġġarabx lil Mulej Alla tiegħek ja qaħba! Ġeżebel: Mhux hekk? L-Imżebbel: Veru, veru... Ejja ngħidlek x'nagħmlu. Ġeżebel: Eh L-Imżebbel: M'iniex inħossni tajjeb illum. Qisni qiegħed nistordi. Forsi għada nħossni aħjar. Ġeżebel: X'qed tħosss? L-Imżebbel: (Lil ħsibijieti) La Nausée Ġeżebel: E? La Nausée? L-Imżebbel: Ara tgħid xejn lil ħadd. Tridx immorru lura u niġu għada? Ġeżebel: Tridx le? L-Imżebbel: Għala le? Ġeżebel: Ma nistgħux. L-Imżebbel: Mhux xorta!? Għala le? Ġeżebel: Għada... għada min rah? L-Imżebbel: (Lil ħsibijieti) memories are like coins in the devil's purse: when you open it you find only dead leaves. Ġeżebel: Iva għadek hawn taħsibha!? L-Imżebbel: Imma tgħid żgur fond biżżejjed il-baħar? Min jaf x'hemm? Inti kif qiegħda tarah? Ġeżebel:
Dardir fuq il-Ħondoq